Diari Oficial de la Generalitat Valenciana


Sumari del DOGV 1496, del 04-03-1991 (1991/820502)

DECRET 34/1991, de 18 de febrer, del Consell de la Generalitat Valenciana, pel qual s'amplia l'emissió de pagarés de la Generalitat Valenciana en 30.000 milions de pessetes.
-----------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1991/02/18/34/dof/vci/html**

### Dades del document

Número de DOGV
:   1496

Data del DOGV
:   04-03-1991

Secció del DOGV
:   DISPOSICIONS GENERALS

Número del document
:   1991/820502


Data del document
:   18-02-1991

Organisme emissor
:   Conselleria d'Economia i Hisenda

Tipus de document
:   Decret

Anàlisi jurídica

Decret 34/1991, de 18 de febrer, del Consell de la Generalitat Valenciana, pel qual s'amplia l'emissió de pagarés de la Generalitat Valenciana en 30.000 milions de pessetes.  
L'article onze la Llei 7/1990, de 28 de desembre, de Pressupostos de la Generalitat Valenciana per a 1991, autoritza el Govern Valencià per a emetre deute públic o concertar operacions de crèdit fins a un límit establert en aquesta llei. El Decret 33/1991, de 18 de febrer, del Consell de la Generalitat Valenciana, aprova l'ampliació del límit de l'endeutament brut per a l'exercici 1991, incorpora l'endeutament no executat de l'exercici 1990 i el fixa així en 83,.478.417.730 pessetes.  
El Decret 156/1990, d'1 d'octubre, del Consell de la Generalitat Valenciana, aprovà el programa de pagarés de la Generalitat Valenciana per un import de 20.000 milions de pessetes, que estableix el procediment, les tècniques d'emissió i la col·locació aplicables als pagarés de la Generalitat Valenciana, desplegat per l'Ordre de 15 d'octubre de 1990, per la qual cosa sembla convenient mantenir-lo com a març de referència i incorporar-hi les modificacions que calguen.  
Per consegüent, d'acord amb els criteris establerts en la normativa anterior, i a proposta del Conseller d'Economia i Hisenda, amb la deliberació prèvia del Consell de la Generalitat Valenciana, en la reunió del dia 18 de febrer de 1991,  
DECRETE:  
Article 1  
L'ampliació del programa de pagarés de la Generalitat Valenciana per un import de fins a 30.000 milions de pessetes, amb la finalitat de finançar despeses d'inversió; per tant, el volum màxim del programa de pagarés de la Generalitat Valenciana queda fixat en 50.000 milions de pessetes.  
Article 2  
Les condicions del programa establertes en l'article segon i les delegacions que recull l'article tercer, tots dos del Decret 156/1990, d'1 d'octubre, s'aplicaran per a aquesta ampliació del programa de pagarés, llevat les modificacions següents:  
1. El volum viu màxim de pagarés, mentre el programa d'emissions es trobe en vigor, no podrà superar la xifra resultant de 50.000 milions de pessetes.  
2. El venciment del volum ampliat -30.000 milions- es produirà com a màxim als quatre anys des de la primera emissió.  
DISPOSICIO FINAL  
S'autoritza el Conseller d'Economia i Hisenda perquè adopte les mesures i dicte les disposicions oportunes per al desplegament, eficàcia i execució d'aquest decret.  
València, 18 de febrer de 1991.  
El President de la Generalitat Valenciana,  
JOAN LERMA I BLASCO  
El Conseller d'Economia i Hisenda,  
ANTONI BIRLANGA CASANOVA


Còpia Permalink ELI